อยากทราบว่ามันปกติไหมคะ ที่ปากมดลูกมันมีติ่งกลมๆแยกจากกันคืออะไรหรอคะ มันอยู่ข้างล่างนะคะ จะแนบรูปยังใงได้บ้างคะ
สวัสดีค่ะ การคลำได้ก้อนที่ปากมดลูก/ช่องคลอดอาจเกิดจาก-ถุงน้ำที่ช่องคลอด ซึ่งอาจพบเป็นมาแต่กำเนิด หรือเกิดตามหลังการคลอดบุตรและผ่าตัดบริเวณอวัยวะเพศภายนอก-หูดหงอนไก่ที่อวัยวะเพศ-ติ่งเนื้อที่ปากมดลูกที่ย้อยลงมา ซึ่งอาจเป็นติ่งเนื้อธรรมดา หรือมะเร็งปากมดลูก-ถุงน้ำของต่อมบาร์โธลิน ซึ่งต่อมบาร์โธลิน (Bartholin's gland) เป็นต่อมขนาดเล็กที่อยู่ตรงแคมใหญ่ทั้ง 2 ข้าง ซึ่งต่อมมีหน้าที่ผลิตเมือก เพื่อช่วยในการหล่อลื่นขณะมีเพศสัมพันธ์ ซึ่งถ้ามีการอักเสบหรือติดเชื้อจะมีขนาดใหญ่คลำได้ก้อนขึ้นมาได้-ก้อนเนื้องอกและมะเร็งของอวัยวะเพศภายนอก พบได้น้อยมากแนะนำถ้าคลำได้ก้อนชัดเจน กดเจ็บ ปวด บวม มีหนองไหล ปัสสาวะแสบขัด ปวดหน่วงท้องน้อย มีเลือดไหลออกผิดปกติจากช่องคลอด ควรพบสูตินรีแพทย์เพื่อหาสาเหตุค่ะ เนื่องจากมีความเป็นไปได้หลายอย่าง คงต้องอาศัยการตรวจดูบริเวณอวัยวะเพศร่วมด้วยการดูแลตัวเองเบื้องต้น งดการมีเพศสัมพันธ์ไปก่อน ไม่สวนล้างช่องคลอด ไม่ซื้อยาสอดหรือยาทาใดๆมาใช้เอง